Document ID: /roh_data/filtered/fineweb-2-filterrobots_roh.jsonl.gz/57978

Berlin: La Grezia duai restar en la zona da l’euro
-
- Zoom
- Angela Merkel e François Hollande vulan che la Grezia restia en la zona da l'euro. (Keystone)
La chanceliera tudestga Angela Merkel ed il president franzos Francois Hollande han accentuà ch'els vulan tegnair la Grezia en la zona da l'Euro.
Ad ina conferenza da medias communabla a Berlin han Merkel ed Hollande dentant era avertì che la Grezia stoppia resguardar las obligaziuns da refurma.
Els han cunquai reagì sin la decisiun da la Grezia - da far elecziuns novas suenter che la furmaziun da la regenza ha fatg naufragi. (ec/sda)